ตี 3 ของวันที่ 3 กพ. 63 #หลับใน #ขาดเข็มขัดนิรภัย รถพลิกคว่ำทำให้แฟนหัวแตกที่กลางหัวด้านบน แผลยาว 10 ซม. บริเวณช่วงต้นคอมาถึงข้างหูทั้งสองข้างเขียวม่วงช้ำมาก ถึง รพ.ในตัวเมืองตอนตี 5 ก่อนหน้านั้นประถมพยาบาลเบื้องคนมาแล้ว แฟนมีอาการเกร็งขาและขา ยกขึ้นลง หัวและใบหน้าบวมปูดและหัวใหญ่มาก ถึงช่วง 9-10 โมง ทำการสแกนเอ็กซเรย์ บอกว่าสมองบวมช้ำมาก มีเลือดออกในสมองแต่ไม่ต้องผ่าตัด ให้เลือดซึมหายไปเอง คุณรักษามาเรื่อยๆ แฟนมีอาการเกร็งทุกครั้งถ้ายาหมดฤทธิ์ เกร็งจนเหนื่อยหอบ นอน icu เป็นเวลา 10 วัน วันที่ 13 ช่วงเช้าเลือกที่จะเจาะคอ เพราะแฟนมีอาการไอบ่อย และเสลด กลัวจะติดเชื้อ พอช่วงบ่ายของวันที่ 13 ก็ให้ออกจาก icu เพื่อที่จะมารักษาตัวที่ห้องรวม วันที่ 13 ช่วงประมาณ 2-3 ทุ่ม ถอดเครื่องช่วยหายใจ เพราะแฟนหายใจได้เองแล้ว ใช้แค่ออกซิเจนช่วย วันที่ 15 แฟนมีอาการเกร็งที่แขนเล็กน้อย แต่ไม่เหนื่อยหอบ หายใจปกติ พยายามจะลืมตาหลายครั้ง ได้นิดหน่อย พอช่วงประมาณ 2-3 ทุ่ม เค้าตื่นลืมตา มองไปมาหลายรอบและหลับไป ทางเราดีใจมาก เพราะเรารอคอยมาเป็น 10 วันกว่าจะลืมตา ช่วง 7 โมงเช้าของวันที่ 16 แฟนมีอาการแขนข้างซ้ายกระตุกสั่นๆ นิดหน่อยจะลืมตา ช่วงเที่ยงกำลังให้อาหารทางสายยาง แฟนมีอาการกระตุกอีกครั้งที่แขนเดิม กระตุกนานมาก เลยไปบอก ก็เปิดดูตา ตาก็ปกติไม่ได้มีอาการชักตาค้างแต่อย่างใด ฉีดยาให้ อาการนี้ก็หยุดไป #อยากทราบว่าแฟนมีโอกาสหายมั้ยคะ? #จะมีโอกาสกลับมาเป็นปกติได้มั้ย? #จะเป็นผู้ป่วยติดเตียงรึเปล่าคะ? #เพราะที่ผ่านมายังไม่เคยเจอแพทย์เจ้าของคนไข้มาพูดคุยกับทางเราเลย #เข้าใจว่าต้องใช้เวลา #แต่แฟนยังหนุ่มอายุแค่ 21 ปี ไม่ดื่มเหล้าและดูดบุหรี่ บอกปอดแข็งแรง ทุกส่วนในร่างกายปกติ รอแค่สมอง คงต้องใช้เวลา 1-2 เดือนเพื่อฟื้นฟู #หัวที่บวมรอยช้ำที่คอก็กลับมาปกติเหมือนเดิมแล้วสีหน้า สีผิวขาวอมชมพู เหมือนคนไม่ได้ป่วย เหมือนคนปกตินอนหลับค่ะ
สวัสดีค่ะ อาการสมองบวมดังกล่าวมานั้น อาจจะเกิดจากการมีเลือดออกในสมอง ซึ่งแพทย์ผู้รักษาจะเป็นผู้ประเมินว่าเลือดออกในตำแหน่งที่สามารถหรือควรผ่าตัดแก้ไขหรือไม่หากยังมีสมองบวมอยู่ อาจทำให้การทำงานของสมองไม่เหมือนเดิม ส่งผลต่อการทำงานของร่างกายทำให้มีอาการชัก กล้ามเนื้อกระตุกเป็นพักๆ ซึ่งถ้าไม่ได้ผ่าตัดรักษานั้น การดูแลก็อาจจะทำได้แค่ประคับประคอง เช่นการใช้เครื่องช่วยหายใจ การใช้ยากันชัก จนกว่าเลือดจะซึมลดลงไปตามที่แพทย์ผู้ดูแลได้บอกไว้แนะนำการพูดคุยกับแพทย์เจ้าของไข้โดยตรง โดยญาติผู้ป่วยมีสิทธิ์จะสอบถามและทราบอาการของผู้ป่วย icu ได้ โดยอาจจะเป็นญาติสายตรงหรือผู้ใกล้ชิดค่ะ เพราะแพทย์เจ้าของไข้จะเห็นอาการและเอ็กซเรย์สมองผู้ป่วย จึงจะสามารถบอกได้ชัดเจนว่าตอนนี้ผู้ป่วยอยู่ในระยะใด และควรวางแผนการรักษาต่อไปอย่างไร